02240704 | Jaarboeke 2017 | Universiteit van Pretoria
Program: BScHons Entomologie
02240704 Fakulteit Natuur- en Landbouwetenskappe Duur van studie: 1 jaar Totale krediete: 135
In bykomend tot die bepalings van Algemene Regulasies G.1.3 en G.62, is 'n toepaslike baccalaureusgraad 'n voorvereiste: 'n kandidaat met 'n gemiddeld van minder as 60% in die hoofvakke in die finale jaar van die BSc-graad, sal slegs toegelaat met die goedkeuring van die Dekaan, op aanbeveling van die departementshoof. Bykomende voorwaardes kan deur die departementshoof voorgeskryf word.
Wetenskaplike Kommunikasie 713
Die module spits op kragte wat bevolkings- en gemeenskapspatrone en prosesse oor tydelike en ruimtelike skale heen dryf. Aandag word gegee aan die wetenskaplike toepassing van ekologiese en makro-ekologiese beginsels wat verband hou met kort- en langtermyn bevolkings- en gemeenskapsreaksie tot omgewingsverandering. Groepbesprekings gebaseer op huidige literatuur verskaf geleenthede om teoretiese beginsels tot probleemoplossing aan te wend.
Sistematiese evolusie en Bio-Geografie 703
Ekologiese en ewolusionêre fisiologie 704
Fisiologiese prosesse onderliggend aan ekologiese- en gedragspatrone. Drie algemene onderwerpe word gedek: (i) die fisiologiese basis en betekenisvolheid van biologiese ritmes, en die invloed van omgewingsveranderlikes soos daglengte, (ii) die fisiologiese meganismes wat toelaat dat diere op gespesialiseerde diëte soos verdunde nektar voed, en (iii) die stel navorsingswerktuie wat ontleding van natuurlik-teenwoordige stabiele isotoop verhoudinge aan fisioloë en ekoloë verskaf.
Hedendaagse knelpunte in soogdierekologie; die brandpunt sal op die hedendaagse begrip op individuele, bevolking, gemeenskap en ekosisteem-vlakke wees.
Geïntegreerde plaagbestuur in Afrika 707
Uitbrake van peste en die toepassing van integreerde pestebestuur deur van verskillende beheermaatreëls gebruik te maak; filosofie van IPB; sosio-ekonomiese implikasies; politiek en wetgewing; pestemodelle; besluitnemings-werktuie en tegnieke.
Wêreld klimaatsverandering en biodiversiteit 783
Die module het ten doel om studente te voorsien van 'n begrip van wêreld klimaatsverandering en die impak daarvan op die bewaring van biodiversiteit.
Die aanwending van ekologiese en ewolusionêre prosesse om die voorkoms en aanpassingsbetekenisvolheid van gedragspatrone te verduidelik. Empiriese, vergelykende ontledings wat gedrag met die omgewing in verband bring sal aangespreek word, insluitend die gebruik van gedragsprosesse om ekologiese patrone te voorspel.
Insek-plant interaksies 782
'n Oorsig van die komplekse wêreld van insek-plant interaksies. Insekte en plante het saam voorgekom en mede-ontwikkel op hierdie planeet vir ten minste 400 miljoen jaar, en in verskeie eko-stelsels is insekte die primêre verbruikers van plantweefsel. Die verskillende strategieë wat op die grens tussen herbivorie en plantverdediging ontwikkel sal ondersoek word, met behulp van gevallestudies en die toepassing van verenigende teorie waar moontlik.